ตอนแรกกะว่าจะทานร้าน Fuji สาขา Central พระราม 3 แต่บังเอิญนึกได้ว่าที่ Tesco Lotus พระราม 3 ก็มี Fuji อยู่สาขานึง ผมและเพื่อนจึงเลือกสาขานี้เพราะไม่ต้องวนรถขึ้นอาคารจอดรถและไม่อยากเสียเวลาทานอาหารมื้อกลางวันนานๆครับ

Fuji สาขา Tesco Lotus พระราม 3 ที่จอดรถในร่มของห้างหายากเหมือนกันครับ แต่ถ้าจอดกลางแจ้งและต้องเดินไกลๆละก็มีที่จอดเพียบครับ ร้านนี้อยู่ชั้น 1 บริเวณด้านหน้าทางเข้าห้างเลยครับ สาขานี้ไม่ใหญ่เท่าไหร่ ตอนมองจากภายนอกดูอึดอัดนิดหน่อย แต่พอนั่งที่โต๊ะแล้วก็โอเคครับ พื้นที่บริเวณที่นั่งไม่อึดอัดเท่าไหร่ สาขานี้ลูกค้ามาทานกันพอสมควรทำให้รอคิวนาน ถ้าให้ดีควรหลีกเลี่ยงช่วงเวลาที่คนแห่กันมาทานนะครับ

ตอนแรกก็ไม่ได้ดูว่าสาขานี้มีรีวิวเก่าๆเป็นอย่างไรบ้าง แต่พอมาเจอเองก็เข้าใจเลยว่าทำไมรีวิวก่อนๆถึงไม่ค่อยประทับใจกันเท่าไหร่นะครับ ...ผมมาถึงร้านก่อนที่ร้านจะแน่นจึงไม่รู้ว่าการจัดคิวเป็นอย่างไร แต่เท่าที่เห็นช่วงที่ผมทานอยู่ ลูกค้ารอนานเหมือนกันนะครับ พนักงานในร้านดูเหนื่อยๆ หน้าตาไม่รับแขกเท่าไหร่ ขณะทานอาหารไม่มีพนักงานผ่านมาดูเลยว่าขาดเหลืออะไรบ้าง (คงเพราะผมอยู่โต๊ะลึกๆหน่อย) เวลาเรียกก็ไม่หันประมาณว่าไม่ได้ยิน จึงทำให้หงุดหงิดว่า..นี่เราต้องจ่าย 10% Service Charge ด้วยหรอ อาหารที่สั่งครั้งแรกรอไม่นานมาก แต่ถ้าสั่งเพิ่มรอนานจนต้องขอยกเลิก..อาหารถึงจะมานะครับ

มาถึงเรื่องอาหาร ครั้งนี้ผมสั่ง ชุดปลาอินทรีย์ย่าวซีอิ๊ว 160 บาท , ผัดซีอิ๊วหมูกระทะร้อน 170 บาท , โซบะญี่ปุ่นเย็น 100 บาท , ยำปลาทูน่า 150 บาท , ไก่ย่างซีอิ๊ว 110 บาท และ ข้าวกระเทียม 35 บาท ส่วนเครื่องดื่ม ชาเขียวร้อน 27 บาท และ ชาเขียว Fuji 27 บาท ราคายังไม่รวม Service Charge 10% ครับ ทาน 2 คนทั้งหมด 856 บาท
...ชุดปลาอินทรีย์ย่าวซีอิ๊ว : รสชาติใช้ได้ตามมาตราฐานของร้านนะครับ เสียตรงที่ไม่สามารถเปลี่ยนข้าวเป็นข้าวกระเทียมได้
...ผัดซีอิ๊วหมูกระทะร้อน : เมนูนี้ !!สอบตกอย่างแรงครับ!! ปกติผมชอบทานหมูกระทะร้อน ไปทุกร้านสั่งเกือบทุกครั้งครับ หมูกระทะร้อนวันที่ผมทาน หมูแข็งและเหนียวมาก รสชาติของหมูก็จืดมาก ปกติร้านอื่นๆจะมีมายองเนสมาให้ แต่ของ Fuji ต้องขอต่างหากครับ กว่าจะเรียกพนักงานและขอได้ก็รอจนเกือบหมดจานแล้วครับ 
...โซบะญี่ปุ่นเย็น : อร่อยดีครับ ชอบเมนูนี้ครับ
...ยำปลาทูน่า : อร่อยดีครับ รสชาติไม่เผ็ดมาก ยำมากลมกล่อมใช้ได้ครับ
...ข้าวกระเทียม : อร่อยใช้ได้ มาตราฐานดีครับ
...ชาเขียวร้อน : รสชาติมาตราฐานชาเขียวทั่วไป ให้มาในแก้วเก็บความร้อน ทานได้ประมาณ 3-4 แก้วครับ 
...ชาเขียว Fuji : เออ....ของทางร้านเอง แต่ขายแพงกว่าใน 7-11 ^^"
...ไก่ย่างซีอิ๊ว : ไม่ผ่านครับ เป็นเมนูที่สั่งเพิ่ม รอนานมากครับ แถมไก่ก็เย็นชืดเลย เหมือนทำไว้นานแล้ว รสชาติสู้สาขาอื่นๆไม่ได้ครับ

โดยรวมแล้วสาขานี้ ในบางเรื่องต่ำว่ามาตราฐานของ Fuji นะครับ ถามว่าร้านนี้จะเป็นอย่างนี้ทุกวันไหมผมคงตอบไม่ได้เพราะไม่ใช้สาขาประจำที่ผมทาน และวันที่ผมทานอาจจะเป็นวันที่ผมโชคร้ายก็ได้นะครับ แต่ถ้าถามผมว่าจะมาสาขานี้อีกไหม..ผมคงต้องดูว่าร้านปรับปรุงให้ได้มาตราฐานของ Fuji ไหม โดยผ่านทางรีวิวของเพื่อนๆคนอื่นนะครับ ช่วงนี้ถ้าเกิดอยากทาน Fuji ก็ทานสาขาอื่นไปก่อนครับ